گۊلشنˇ حمؤم بنايي ايسه قاجارˇ زمتˇ شي گه لاجؤنˇ ميدؤنˇ محله ميئن ؤ لاجؤن مچيدجامع ؤ چارپادشاهانˇ مچيدˇ جۊلؤ قرار دأنه. اي حمؤم به دستۊر سيدحسين کيا بيه پيشˇ والي ائحداث بۊبؤ ؤ فتحعليشاهˇ زمتˇ ميئن مرمت ؤ بازسازي بۊبؤ دأميشک چندين‌ته خزينه ؤ حؤضچه دأشت. گۊلشنˇ حمؤم سال ۱۳۳۴ ؤ ۱۴۴۲ شۊماره أمرأ به ثبتˇ سازمانˇ ميراث فرهنگي ؤ گردشگريˇ ايران برسئه. اي بنا أصلي مصالحه سارۊج ؤ آجۊر ؤ گل آهک تشکيل دئنن. سال ۱۳۴۴ ميئن حافظˇ خيابؤن (سردار جنگل)ˇ ائحداثˇ پيشي ۷۳۸ مترمۊربع زيربنا دأشت ولي ائحداثˇ زمت اي بنا تخريب بۊبؤ ؤ اينˇ زيربنا به ۶۴۵ متر مۊربع برسئه. سال ۱۳۶۹ زلزله مؤقع اينˇ سۊتۊنؤن ؤ طاقؤن گه خيابؤنˇ ديمه ميئن بي ايستفاده بۊ بکألسه.